**Uznesenia**

**Štátnej komisie pre voľby a kontrolu financovania politických strán**

**9. november 2016**

***Uznesenie č. 8/1/1***

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 8/1/2***

*Štátna komisia pre voľby a kontrolu financovania politických strán schvaľuje návrh zápisnice z jej siedmeho zasadnutia.*

***Uznesenie č. 8/2/1***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o doručení oznámení o poskytnutí príspevku politickým stranám STRANA MODERNÉHO SLOVENSKA (SMS), MOST-HÍD a Maďarská kresťanskodemokratická aliancia - Magyar Kereszténydemokrata Szövetség.*

***Uznesenie č. 8/2/2***

*Štátna komisia pre voľby a kontrolu financovania politických strán berie na vedomie informáciu predsedu Štátnej komisie pre voľby a kontrolu financovania politických strán JUDr. Eduarda Bárányho, DrSc. o účasti na zhromaždení Slovenskej komory audítorov.*

***Uznesenie č. 8/3/1***

*Štátna komisia pre voľby a kontrolu financovania politických strán podľa § 31 ods. 3 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane 99%-občiansky hlas pokutu vo výške 200 eur za neodstránenie zistených nedostatkov výročnej správy za rok 2015 v lehote podľa § 30 ods. 6 citovaného zákona.*

***Uznesenie č. 8/3/2***

*Štátna komisia pre voľby a kontrolu financovania politických strán podľa § 31 ods. 5 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane ŠANCA pokutu vo výške 37 600 eur za prijatie peňažných darov v rozpore s § 24 ods. 2 citovaného zákona.*

***Uznesenie č. 8/3/3***

*Štátna komisia pre voľby a kontrolu financovania politických strán ukladá Úradu štátnej komisie zaslať politickej strane NOVÝ PARLAMENT na vyjadrenie návrh vyčíslenia obvyklých úrokov v súvislosti s prijatými bezúročnými pôžičkami.*

***Uznesenie č. 8/4/1***

*Štátna komisia pre voľby a kontrolu financovania politických strán sa zaoberala odvolaním Dávida Müllera ako tretej strany proti rozhodnutiu Ministerstva vnútra Slovenskej republiky sp. č. SVS-OVR-2016/028587-003 o uložení pokuty za nesplnenie povinnosti podľa   
§ 8 ods. 9 zákona č. 181/2014 Z. z. o volebnej kampani a o zmene a doplnení zákona  
č. 85/2005 Z. z. o politických stranách a politických hnutiach v znení neskorších predpisov, preskúmala uvedené rozhodnutie, odvolanie Dávida Müllera zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 8/4/2***

*Štátna komisia pre voľby a kontrolu financovania politických strán sa zaoberala odvolaním obchodnej spoločnosti BORAX REAL, s. r. o. ako tretej strany proti rozhodnutiu Ministerstva vnútra Slovenskej republiky sp. č. SVS-OVR-2016/028590-003 o uložení pokuty za nesplnenie povinnosti podľa § 8 ods. 9 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach  
v znení neskorších predpisov, preskúmala uvedené rozhodnutie, odvolanie obchodnej spoločnosti BORAX REAL, s. r. o. zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 8/5/1***

*Štátna komisia pre voľby a kontrolu financovania politických strán berie na vedomie informáciu o oznámení politickej strany STRANA MODERNÉHO SLOVENSKA (SMS) o podaní správnej žaloby, informáciu o priebehu kontroly zverejňovania zoznamu osôb podľa § 22 ods. 5 zákona č. 85/2005 Z. z. o politických stranách a politických hnutiach v znení neskorších predpisov a informáciu o priebehu kontroly osobitných účtov tretích strán.*